
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2905 

29 Οκτωβρίου 2014 


ΑΠΟΦΑΣΕΙ Σ 

Αριθμ. 21527 

Καθορισμός προδιαγραφών Γηπέδων Γκολφ. 

Η ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

α. Του ν. 2160/1993 «Ρυθμίσεις για τον τουρισμό και 
άλλες διατάξεις» (Φ.Ε.Κ. Α"/118/19.7.1993), όπως ισχύει, και 
ιδίως του άρθρου 2 παρ. 8. 

β. του ν. 4002/2011 «Τροποποίηση της συνταξιοδο- 
τικής νομοθεσίας του Δημοσίου - Ρυθμίσεις για την 
ανάπτυξη και τη δημοσιονομική εξυγίανση - Θέματα 
αρμοδιότητας Υπουργείων Οικονομικών, Πολιτισμού και 
Τουρισμού και Εργασίας και Κοινωνικής Ασφάλισης» 
(Φ.Ε.Κ. Α'/180/22.8.2011), όπως ισχύει. 

γ. Του ν. 4179/2013 «Απλούστευση διαδικασιών για την 
ενίσχυση της επιχειρηματικότητας στον τουρισμό, ανα¬ 
διάρθρωση του Ελληνικού Οργανισμού Τουρισμού και 
λοιπές διατάξεις» (Φ.Ε.Κ. Α7175/8.8.2013). 

δ. Του ν. 4276/2014 «Απλούστευση διαδικασιών λει¬ 
τουργίας τουριστικών επιχειρήσεων και τουριστικών 
υποδομών, ειδικές μορφές τουρισμού και άλλες διατά¬ 
ξεις» (ΦΕΚ Α'/155/30.7.2014). 

ε. Του ν. 3986/2011 «Επείγοντα Μέτρα Εφαρμογής Με¬ 
σοπρόθεσμου Πλαισίου Δημοσιονομικής Στρατηγικής 
2012-2015» (Φ.Ε.Κ. Α7152/1.7.2011). 

στ. Του άρθρου 90 του «Κώδικα Νομοθεσίας για την 
Κυβέρνηση και Κυβερνητικά Όργανα» που κυρώθηκε με 
το άρθρο πρώτο του π.δ. 63/2005 (Φ.Ε.Κ. Α798/22.4.2005). 

ζ. Του ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο, «Πρόγραμμα Διαύγεια» και άλλες διατάξεις» 
(Φ.Ε.Κ. Α'/ΙΙ2/13.7.2012), όπως ισχύει. 

η. Του π.δ. 85/2012 «Ίδρυση και μετονομασία Υπουρ¬ 
γείων, μεταφορά και κατάργηση υπηρεσιών» (Φ.Ε.Κ. 141 
Α'), όπως ισχύει. 

0. Του π.δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (Φ.Ε.Κ. Α7141/21.6.2012). 

2. Την υπ’ αριθμ. 520010/6/26.1.1994 απόφαση του 
Υπουργού Τουρισμού «Καθορισμός προδιαγραφών δημι¬ 
ουργίας Γηπέδων Γ κολφ, Προδιαγραφές κτιριακών εγκα¬ 
ταστάσεων Γηπέδων Γκολφ» (ΦΕΚ Β742/26.1.1994), όπως 


έχει τροποποιηθεί με την υπ’ αριθμ. Τ/15802/17.12.2003 
απόφαση του Υφυπουργού Ανάπτυξης «Τροποποίηση 
της 520010/6/26.1.1994 υπουργικής απόφασης “Καθορι¬ 
σμός προδιαγραφών δημιουργίας Γ ηπέδων Γ κολφ, Προ¬ 
διαγραφές κτιριακών εγκαταστάσεων Γηπέδων Γκολφ”» 
(ΦΕΚ Β71927/24.12.2003) και την υπ’ αριθμ 2748/13.2.2012 
απόφαση του Υφυπουργού Πολιτισμού και Τουρισμού 
«Τροποποίηση της αριθμ. 520010/6/26.1.1994 απόφασης 
του Υπουργού Τουρισμού «Καθορισμός προδιαγραφών 
δημιουργίας Γ ηπέδων Γ κολφ, Προδιαγραφές κτιριακών 
εγκαταστάσεων Γ ηπέδων Γ κολφ» (ΦΕΚ Β742), όπως τρο¬ 
ποποιήθηκε με την Τ/15802/17.12.2003 απόφαση του Υφυ¬ 
πουργού Ανάπτυξης (ΦΕΚ Β71927)» (ΦΕΚ Β7532/1.3.2012). 

3. Το π.δ. 43/2002 «Κατάταξη των κύριων ξενοδοχεια¬ 
κών καταλυμάτων σε κατηγορίες με σύστημα αστέρων 
και τεχνικές προδιαγραφές αυτών» (ΦΕΚ Α743/7.3.2002». 

4. Την ανάγκη επανακαθορισμού των τεχνικών και 
λειτουργικών προδιαγραφών, καθώς και των λοιπών 
όρων και προϋποθέσεων για την ίδρυση και λειτουργία 
γηπέδων γκολφ με βάση την υιοθέτηση των οδηγιών και 
κατευθύνσεων της ΙΙ30Α (υηίίβά δίεΐοε ΟοΙί ΑεεοοίεΙίοη). 

5. Την γνωμοδότηση του Γενικού Γραμματέα Ε.Ο.Τ. 
σύμφωνα με τις διατάξεις της παρ. 8 του άρθρου 2 
του ν. 2160/1993, η οποία παρέχεται με το υπ’ αριθμ. 
πρωτοκόλλου 1125/13.10.2014 έγγραφο. 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Καθορίζουμε ως ακολούθως τις προδιαγραφές δημι¬ 
ουργίας γηπέδων γκολφ: 

Άρθρο 1 
Ορισμός 

1.1. Γήπεδο γκολφ καλείται η οριοθετημένη έκταση, με 
τις προβλεπόμενες από τις παρούσες προδιαγραφές 
αθλητικές και κτιριακές εγκαταστάσεις, για την άσκηση 
του αθλήματος του γκολφ, κατόπιν έκδοσης Ειδικού 
Σήματος Λειτουργίας από την αρμόδια υπηρεσία του 
Υπουργείου Τουρισμού, σύμφωνα με την ισχύουσα δι¬ 
αδικασία. 

Τα γήπεδα γκολφ αποτελούν εγκατάσταση ειδικής 
τουριστικής υποδομής της παραγράφου 3 του άρθρου 
2 του ν. 2160/1993. 

1.2. Είδη γηπέδων γκολφ. 

Τα γήπεδα γκολφ διακρίνονται στις εξής κατηγορίες: 

α. Γήπεδα γκολφ 9 οπών. 

β. Γήπεδα γκολφ 18 οπών. 

γ. Γήπεδα γκολφ 27 οπών. 

δ. Γήπεδα γκολφ 36 οπών. 

1.3. Γήπεδα γκολφ όλων των παραπάνω κατηγοριών 
είναι δυνατό να ανεγείρονται είτε αυτοτελώς είτε ως 
τμήμα σύνθετου τουριστικού καταλύματος της περίπτω¬ 
σης Γ της παραγράφου 1 του άρθρου 2 του ν. 2160/1993, 
είτε σε συνδυασμό με κύρια ξενοδοχειακά καταλύματα 
των υποπεριπτώσεων α έως δ της περίπτωσης Α της 
παραγράφου 1 του άρθρου 2 του ν. 2160/1993, τα οποία 
διαθέτουν τον ελάχιστο αριθμό υπνοδωματίων που προ- 
βλέπεται ανά λειτουργική μορφή στο π.δ. 43/2002 και τα 
οποία διαθέτουν ήδη, ή μπορούν να αποκτήσουν Ειδικό 
Σήμα Λειτουργίας. 

Αρθρο 2 

Γ ενικές προδιαγραφές δημιουργίας γηπέδων γκολφ 

2.1. Ενιαία έκταση. 

2.1.1. Το γήπεδο γκολφ δημιουργείται από έναν φορέα 
εκμετάλλευσης σε έκταση, η οποία νοείται ως ενιαίο 
σύνολο και η οποία μπορεί, εν όλω ή εν μέρει, να ανήκει 
σε έναν ή περισσότερους ιδιοκτήτες εξ αδιαιρέτου, ή/ 
και να είναι μισθωμένη, ή/και να έχει συσταθεί επί αυ¬ 
τής δικαίωμα επιφάνειας, ή/και να έλκονται επί αυτής 
δικαιώματα εξ άλλης σύμβασης. 

2.1.2. Η γνωμοδότηση για την καταλληλότητα της 
έκτασης για τη δημιουργία γηπέδου γκολφ, η έγκριση 
και η άδεια δόμησης και το Ειδικό Σήμα Λειτουργίας 
γηπέδου γκολφ εκδίδονται στο όνομα του εκάστοτε 
φορέα εκμετάλλευσης του γηπέδου γκολφ, ο οποίος 
είναι κύριος, ή/και μισθωτής, ή/και επιφανειούχος, ή/και 
έλκει εξ άλλης σύμβασης δικαιώματα επί του γηπέδου 
ή των γηπέδων από τα οποία αποτελείται η έκταση. 

2.1.3. Σε περίπτωση αλλαγής του φορέα εκμετάλλευ¬ 
σης της έκτασης για την οποία έχει εκδοθεί γνωμοδότη¬ 
ση καταλληλότητας για τη δημιουργία γηπέδου γκολφ, 
υποβάλλονται τα δικαιολογητικά των περιπτώσεων α, 
β και ζ του άρθρου 9 της απόφασης αυτής. Στην περί¬ 
πτωση αυτή δεν απαιτείται εκ νέου γνωμοδότηση για 
την καταλληλότητα. 

2.1.4. Σε περίπτωση εξ αδιαιρέτου ιδιοκτησίας, δεν 
χορηγείται έγκριση δημιουργίας γηπέδου γκολφ σε με¬ 
μονωμένο ή μεμονωμένους κυρίους ποσοστών εξ αδιαι¬ 
ρέτου ιδιοκτησίας. Το σύνολο των ποσοστών ιδιοκτησί¬ 
ας των αιτούντων θα πρέπει να καλύπτει το 100% της 
ιδιοκτησίας. Όπου υπάρχει κτηματολόγιο, προσκομίζεται 
θεωρημένο απόσπασμα κτηματολογίου. 

2.1.5. Σε περίπτωση μίσθωσης ή υπομίσθωσης όλου ή 
τμήματος της έκτασης, η ελάχιστη διάρκεια της μίσθω¬ 
σης ή υπομίσθωσης ορίζεται σε δέκα (10) τουλάχιστον 
έτη, εφόσον το γήπεδο γκολφ ανεγείρεται είτε αυτοτε¬ 
λώς είτε ως τμήμα σύνθετου τουριστικού καταλύματος. 
Στην περίπτωση που το γήπεδο γκολφ ανεγείρεται σε 
συνδυασμό με κύριο ξενοδοχειακό κατάλυμα, η ελάχι¬ 
στη διάρκεια της μίσθωσης ή υπομίσθωσης ορίζεται 
σύμφωνα με τα προβλεπόμενα στο π.δ. 43/2002. 

2.1.6. Στην έκταση επί της οποίας δημιουργείται το 
γήπεδο γκολφ μπορούν να περιλαμβάνονται και ρέματα, 
δρόμοι, γενικότερα φυσικά εμπόδια και τεχνικά έργα, 
εφόσον τα εκατέρωθεν τμήματα μπορούν να ενοποιη¬ 
θούν λειτουργικούς. Σε κάθε περίπτωση για τη διατήρη¬ 


ση του ενιαίου της έκτασης πρέπει να εξασφαλίζεται η 
δυνατότητα γεφύρωσης του ρέματος ή του δρόμου ή 
ενοποίησης του/των γηπέδου/ων με τεχνικό έργο και να 
προσκομίζεται βεβαίωση της αρμόδιας υπηρεσίας περί 
εγκρίσεως κατασκευής του σχετικού έργου, το οποίο 
θα πρέπει πραγματοποιηθεί με δαπάνη του φορέα εκ¬ 
μετάλλευσης του έργου. 

2.1.7. Εφ’ όσον η έκταση του γηπέδου γκολφ εφάπτεται 
με ρέμα ή διασχίζεται από ρέμα θα πρέπει, πριν την 
εκτέλεση οποιωνδήποτε εργασιών, να έχει προηγηθεί 
η οριοθέτησή του σύμφωνα με τις κείμενες διατάξεις 
(άρθ. 188, 345 παρ. 16 και 349 του Κώδικα Βασικής Πολε- 
οδομικής Νομοθεσίας (π.δ. της 14/27.4.1999, ΦΕΚ Δ' 580). 

2.2. Για τη δημιουργία ενός γηπέδου γκολφ, η ελάχιστη 
συνολική και ενιαία κατά την έννοια της παραγράφου 
2.1 του άρθρου αυτού, ορίζεται ως ακολούθως: 

α. Γήπεδο 9 οπών: 260.000 τ.μ., λαμβάνοντας υπόψη 
το ανάγλυφο του εδάφους. 

β. Γήπεδο 18 οπών: 500.000 τ.μ., λαμβάνοντας υπόψη 
το ανάγλυφο του εδάφους. 

γ. Γήπεδο 27 και 36 οπών: για τον υπολογισμό της 
ελάχιστης απαιτούμενης επιφάνειας των γηπέδων 27 και 
36 οπών, λογίζεται κατ’ αναλογία ποσοστό προσαύξη- 
σης της συνολικής επιφάνειας γηπέδου γκολφ 18 οπών 
(500.000 τ.μ.), κατ' ελάχιστο 40 % ανά 9 επιπλέον οπές. 

2.3/Ενα γήπεδο γκολφ περιλαμβάνει τους αθλητικούς 
χώρους και τους συμπληρωματικούς χώρους προπό¬ 
νησης και εκμάθησης, τις εγκαταστάσεις της Λέσχης 
γκολφ και τις βοηθητικές κτιριακές εγκαταστάσεις. 

Οι προδιαγραφές δημιουργίας γηπέδων γκολφ της 
παρούσας απόφασης αφορούν σε: 

α. Προδιαγραφές αθλητικού χώρου γηπέδου γκολφ 
και συμπληρωματικών χώρων προπόνησης 

β. Προδιαγραφές κτιριακών εγκαταστάσεων Λέσχης 
γκολφ (ΘοΙΙ ΌΙυόίιουεθ) 

γ. Προδιαγραφές βοηθητικών κτιριακών εγκαταστά¬ 
σεων 

δ. Προδιαγραφές συστήματος άρδευσης 
Άρθρο 3 

Προδιαγραφές αθλητικού χώρου γηπέδου γκολφ και 
συμπληρωματικών χώρων προπόνησης και εκμάθησης 

3.1. Ο αθλητικός χώρος του γηπέδου γκολφ, ανάλο¬ 
γα με το μέγεθος του, περιλαμβάνει ένα συγκεκριμένο 
αριθμό διαδρομών (ΡΑΙΒΙΛ/ΑΥδ). Κάθε διαδρομή περι¬ 
λαμβάνει, ανάλογα με το σχεδίασμά του γηπέδου τρεις 
τουλάχιστον αφετηρίες (ΤΕΕ3) και καταλήγει σε ένα 
χώρο απόληξης (ΘΒΕΕΝ). Οι διαδρομές περιλαμβάνουν 
παγίδες άμμου (ΒΨΝΚΕΒδ) καθώς και άλλα εμπόδια (π.χ. 
λίμνες, υδάτινα στοιχεία) που ανεβάζουν τη δυσκολία 
της διαδρομής επιτείνοντας το ενδιαφέρον του παι¬ 
χνιδιού, ενώ στην έκταση του γηπέδου και μεταξύ των 
διαδρομών, αναπτύσσονται φυτεύσεις που εντάσσο¬ 
νται λειτουργικά στο σχεδίασμά του γηπέδου (ΒΟυθΗ 
ΑΒΕΑδ). 

Τα στοιχεία που περιλαμβάνονται στον αθλητικό χώρο 
ενός γηπέδου γκολφ είναι τα εξής: 

3.2. Αφετηρίες (ΤΕΕδ) 

3.2.1.Έκαστη εξ αυτών είναι ελάχιστης επιφάνειας 70 
τ.μ.. Τα διαφορετικά ΤΕΕδ της ίδιας οπής θα πρέπει να 
είναι διατεταγμένα μεταξύ τους, έτσι ώστε το άθλημα 
να διεξάγεται με ασφάλεια. Δυνητικά συνενώνονται με¬ 
ταξύ τους σε μία ενιαία επιφάνεια αναλόγου συνολικής 

εκτάσεως. Η απόσταση ασφαλείας εκάστου ΤΕΕ από το 
προηγούμενο ΘΒΕΕΝ θα πρέπει να είναι τουλάχιστον 
20 μέτρα. 

3.2.2. Τα ΤΕΕδ αριθμούνται κατά την αντίστοιχη δια¬ 
δοχική αρίθμηση των διαδρομών. Το υπ' αριθμ. 1 ΤΕΕ 
υποχρεωτικά και το υπ' αριθ. 10 δυνητικά, βρίσκονται 
στις πλησιέστερες θέσεις προς τη λέσχη του γηπέδου. 

3.2.3. Κάθε ΤΕΕ φέρει τις ενδείξεις εκκινήσεως (ΤΕΕ 
ΜΑΒΚΕΒ3) με τα ακόλουθα χρώματα ανά κατηγορία: 

α. λευκό για τους επαγγελματίες παίκτες, (ΡΒΟ), 
β. κίτρινο για τους άνδρες, (ΜΕΝ), 
γ. γαλάζιο για άνδρες άνω των 50 ετών, (3ΕΝΙΟΒ3), 
δ. κόκκινο για τις γυναίκες, (ΕΑϋΙΕ3), 

3.2.4. Σε κάθε ΤΕΕ τοποθετείται πινακίδα, (ΤΕΕ ΡΕΑΤΕ), 
όπου αναγράφεται το μήκος της διαδρομής σε μέτρα ή 
υάρδες, ο ιδανικός αριθμός κτυπημάτων που απαιτού¬ 
νται για την κάλυψή της (ΡΑΒ) και δυνητικά ο βαθμός 
δυσκολίας της διαδρομής (5ΤΒΟΚΕ ΙΝϋΕΧ). 

3.3. Διαδρομές (ΡΑΙΒ\Λ/ΑΥ5). 

3.3.1. Διαδρομή (ΡΑΙΒ\Λ/ΑΥ) ονομάζεται η επιφάνεια 
που συνδέει τα ΤΕΕ5 με τα ΘΒΕΕΝ3. Οι διαδρομές 
(ΡΑΙΒ\Λ/ΑΥ5) καλύπτουν περίπου το 30% της συνολικής 
επιφάνειας του γηπέδου. Κάθε διαδρομή, ανάλογα με το 
μήκος της (ΡΑΒ) περιλαμβάνει μία ή δύο περιοχές όπου 
αναμένεται να προσγειωθεί το μπαλάκι μετά από ένα 
μακρινό χτύπημα (ΕΑΝϋΙΝΘ ΑΒΕΑ3). Το ελάχιστο πλά¬ 
τος της διαδρομής, στην περιοχή των ΕΑΝϋΙΝΘ ΑΒΕΑ3 
δεν δύναται να είναι μικρότερο των 45 μέτρων. 

3.3.2. Η διάταξη των διαδρομών είναι τέτοια, ώστε ειδικά 
στην περιοχή των ΕΑΝϋΙΝΘ ΑΒΕΑ3 να υφίσταται μεταξύ 
των κεντρικών αξόνων σχεδιασμού τους, (ΘΕΝΤΒΕ ΕΙΝΕ3), 
απόσταση ασφαλείας περίπου 45 μέτρων, λαμβάνοντας 
πάντα υπόψη και το ανάγλυφο του εδάφους. 

3.3.3. Η ελάχιστη απόσταση ασφαλείας του κεντρικού 
άξονα μιας διαδρομής από παρακείμενους δρόμους, 
ιδιοκτησίες, περιφράξεις, κτίρια κλπ. καθορίζεται στα 
45 μέτρα, λαμβάνοντας υπόψη και τη μορφολογία του 
εδάφους. 

3.3.4. Οι διαδρομές αριθμούνται από τον αριθμό 1 έως 
τον αριθμό 9, 18, 27 ή 36 ανάλογα με το μέγεθος του 
γηπέδου και, ανάλογα προς τον ιδανικό αριθμό χτυπη¬ 
μάτων που απαιτούνται για την κάλυψή τους, χαρακτη¬ 
ρίζονται ως ΡΑΒ 3, ΡΑΒ 4 ή ΡΑΒ 5. 

3.3.5/Ενα γήπεδο 18 οπών περιλαμβάνει συνήθως: 
α. 4 διαδρομές ΡΑΒ 3 κυμαινόμενου μήκους 100-200 μ. 
(απόσταση μετρούμενη από το ανδρικό ΤΕΕ). 

β. 10 διαδρομές ΡΑΒ 4 κυμαινόμενου μήκους 280-430 
μ. (απόσταση μετρούμενη από το ανδρικό ΤΕΕ). 

γ. 4 διαδρομές ΡΑΒ 5 κυμαινόμενου μήκους 450-550 μ. 
(απόσταση μετρούμενη από το ανδρικό ΤΕΕ). 

Οι πιο πάνω διαδρομές μοιράζονται κατά ισομοιρία 
ανά 9 οπές, για γήπεδα 9, 27 και 36. 

3.4. Χώροι απόληξης (ΘΒΕΕΝ) 

3.4.1. Ονομάζονται οι περιοχές απολήξεως των δια¬ 
δρομών και χαρακτηρίζονται από την σχεδόν επίπεδη 
ή ομαλής κλίσεως επιφάνεια που περιβάλλει την οπή. 
Η επιφάνεια αυτή είναι καλυμμένη από χλοοτάπητα ει¬ 
δικής ποικιλίας και υποδομής. 

3.4.2. Η ελάχιστη επιφάνεια κάθε ΘΒΕΕΝ είναι 450 
τ.μ.. Τα ΘΒΕΕΝ3 διατάσσονται με τέτοιο τρόπο, ώστε το 
ΘΒΕΕΝ της διαδρομής υπ' αριθμ. 18 να είναι υποχρεω¬ 
τικά πλησίον της λέσχης και το ΘΒΕΕΝ της διαδρομής 
υπ' αριθμ. 9 να είναι δυνητικά πλησίον αυτής. 


3.4.3. Σε κάθε ΘΒΕΕΝ υπάρχει ειδική πλαστική υποδο¬ 
χή, επί της οποίας στερεώνεται ο ειδικός ενδεικτικός 
ιστός σημαίας κάθε ΘΒΕΕΝ, σύμφωνα με τους διεθνείς 
κανονισμούς. 

3.5. Παγίδες άμμου (ΒΕΙΝΚΕΒ). 

Οι παγίδες άμμου είναι διάσπαρτες σε διάφορα 
στρατηγικά, κατά τη σχεδίαση του γηπέδου, σημεία 
και αποσκοπούν στην αύξηση του ενδιαφέροντος και 
της δυσκολίας του παιχνιδιού. Η επιφάνειά τους είναι 
κυμαινόμενη και συνιστάται να είναι κατ’ ελάχιστο 50 
τ.μ., κυκλικού ή ελεύθερου περιγράμματος και ελάχιστου 
βάθους 0,30 μ.. Εντός των παγίδων τοποθετείται άμμος, 
κατά προτίμηση ποτάμιας προελεύσεως. 

3.6. Φυτεύσεις (ΒΟΨΘΗ ΑΒΕΑ8) 

3.6.1. Στο σχέδιο Γενικής Διάταξης των εγκαταστά¬ 
σεων του γηπέδου γκολφ (ΜΑ3ΤΕΒ ΡΕΑΝ) εντάσσεται 
και το ειδικότερο σχέδιο φυτεύσεως των ελεύθερων 
χώρων που ευρίσκονται μεταξύ των διαδρομών (ΒΟυΘΗ 
ΑΒΕΑ3). Οι ελεύθεροι χώροι μεταξύ των διαδρομών 
(ΒΟυΘΗ ΑΒΕΑ3) καλύπτουν περίπου το 60% της συ¬ 
νολικής επιφάνειας του γηπέδου. 

3.6.2. Η επιλογή των φυτών θα πρέπει να γίνεται βά¬ 
σει κηποτεχνικής μελέτης, συντασσόμενης από ειδικό 
Γεωπόνο ή Δασολόγο, ώστε τα είδη των φυτών που 
θα χρησιμοποιηθούν να είναι προσαρμοσμένα στο πε¬ 
ριβάλλον και τις κλιματολογικές συνθήκες της περιο¬ 
χής και να συνδυάζονται βοτανολογικά με τη χλωρίδα 
του ευρύτερου χώρου. Η θέση φυτεύσεως, αλλά και 
τα είδη που θα επιλεγούν, θα πρέπει να δημιουργούν 
τα λιγότερα δυνατά προβλήματα στη λειτουργία και 
συντήρηση του γηπέδου (παρενόχληση δια των ριζών, 
σκίαση, πτώση φύλλων κλπ.). Η φύτευσή τους γίνεται 
κατά προτίμηση κατά θέσεις, ώστε η άρδευσή τους 
να είναι δυνατή χωρίς δημιουργία λάκκων ποτίσματος. 

3.6.3. Η τελική διάταξη, διαμόρφωση και σύνθεση των 
φυτεύσεων σε συνδυασμό με την τοποθέτηση των 
ΒΨΝΚΕΒ3, αλλά και άλλων εμποδίων, όπως περιγρά- 
φονται στην παράγραφο 3.7 του άρθρου αυτού αποτελεί 
αντικείμενο αρχιτεκτονικής μελέτης τοπίου, η οποία 
συντάσσεται είτε αποκλειστικά από τον αρχιτέκτονα 
του γηπέδου γκολφ, είτε από τον αρχιτέκτονα του γη¬ 
πέδου γκολφ σε συνεργασία με αρχιτέκτονα τοπίου. 

3.7. Λοιπά εμπόδια 

Επιτρέπεται, για λόγους ποικιλίας στη σύνθεση ή και 
αμέσου σχέσεως με το άθλημα, η τοποθέτηση και άλ¬ 
λων εμποδίων κυρίως υδάτινης μορφής (ρυάκι, τεχνη¬ 
τή λίμνη κλπ.), υπό την προϋπόθεση ότι θα υπάρχει 
επάρκεια νερού στην περιοχή ανάπτυξης του γηπέδου, 
αντικείμενο που εξετάζεται στο στάδιο της περιβαλλο¬ 
ντικής αδειοδότησης του έργου. 

3.8. Συμπληρωματικοί αθλητικοί χώροι προπόνησης 
και εκμάθησης 

3.8.1. Για κάθε είδος γηπέδου της παραγράφου 1.2 του 
άρθρου 1, στα στοιχεία που προβλέπονται αναφορικά 
με τις αθλητικές δραστηριότητες του γηπέδου, θα πρέ¬ 
πει να υπάρχει Γήπεδο Προπονήσεως (Ρι-αοΙίοα ΘΐΌυηά), 
σκοπός του οποίου είναι η προπόνηση, διδασκαλία και 
εξάσκηση των παικτών. Η διαμόρφωσή του γίνεται κατά 
προτίμηση πλησίον της λέσχης του γηπέδου γκολφ, 
ώστε να είναι ευχερής και σύντομη η πρόσβαση προς 
αυτό. Το ελάχιστο μήκος του ΡΓαοΙίοα Θιτιυηά θα πρέπει 
να είναι 280 μ, ενώ το ελάχιστο πλάτος 90 μ.. Προαι¬ 
ρετικά, πλησίον του ΡΓαοΙίοα ΘΐΌυηά μπορεί να κατα- 

σκευαστεί αποθήκη ελάχιστου εμβαδού 30 τ.μ. για τη 
φύλαξη των υλικών του ΡΓασΙίσσ Θωσπά. 

3.8.2. Σε κάθε είδος γηπέδου της παραγράφου 1.2 του 
άρθρου 1, μπορούν προαιρετικά να προστεθούν: 

α. Θγθθπ ασκήσεως (ΡυΙΙίηρ Θγθθπ) για εξάσκηση σε 
μικρά κτυπήματα, που κατασκευάζεται όπως τα ΘΒΕΕΝ, 
αλλά είναι μικρότερης επιφάνειας και τοποθετείται δυ¬ 
νητικούς στο χώρο γύρω από το κτίριο της λέσχης. Η 
επιφάνειά του δεν είναι δυνατόν να είναι μικρότερη 
των 300 τ.μ.. 

β. Θγθθπ ασκήσεως (ΡίΙθίι επά Ρυίί Θγθθπ), για εξάσκη¬ 
ση σε κοντινά κτυπήματα με αντίστοιχες παγίδες άμμου. 

Αρθρο 4 

Προδιαγραφές κτιριακών εγκαταστάσεων 
λέσχης γκολφ 

4.1. Η λέσχη γκολφ αποτελεί το σημείο υποδοχής 
παικτών και επισκεπτών, καθώς και το κέντρο ελέγχου 
των δραστηριοτήτων εντός του γηπέδου. Η επιλογή 
της θέσης και ο σχεδιασμός των εγκαταστάσεων της 
λέσχης γκολφ θα πρέπει να είναι τέτοιος ώστε: 

• να διασφαλίζεται ο άμεσος έλεγχος και η επαρ¬ 
κής υποστήριξη των αθλητικών δραστηριοτήτων του 
γηπέδου, 

• να παρέχει όλες της απαραίτητες υποδομές στους 
παίκτες του γκολφ για την άρτια διεξαγωγή του αθλή¬ 
ματος, 

• να διαθέτει υποδομές αναψυχής όπως εστιατόριο, 
καφέ μπαρ, κ.λπ., για την ψυχαγωγία τόσο των παικτών 
του γκολφ όσο και των ανεξάρτητων επισκεπτών. 

4.2. Το μέγεθος των εγκαταστάσεων της λέσχης 
γκολφ και ο επιμέρους σχεδιασμός τους, πληροί της 
ανάγκες της λειτουργίας του αντίστοιχου γηπέδου. 
Διακρίνονται τρεις κατηγορίες λεσχών γκολφ με τα 
ακόλουθα μεγέθη εγκαταστάσεων: 

α. Μικρή λέσχη γκολφ, συνολικής μικτής επιφάνειας 
950 τ.μ. 

β. Μεσαία λέσχη γκολφ, συνολικής μικτής επιφάνειας 
1.350 τ.μ. 

γ. Μεγάλη λέσχη γκολφ, συνολικής μικτής επιφάνειας 
1.750 τ.μ. 

4.3. Σε γήπεδα γκολφ 9 οπών κατασκευάζεται τουλά¬ 
χιστον μικρή λέσχη γκολφ. Σε γήπεδα γκολφ 18 οπών 
κατασκευάζεται τουλάχιστον μεσαία λέσχη γκολφ και 
σε γήπεδα γκολφ 27 ή 36 κατασκευάζεται μεγάλη λέ¬ 
σχη γκολφ. 

4.4. Σημαντικός παράγοντας για τη διαστασιολόγηση 
των εγκαταστάσεων της λέσχης γκολφ είναι η δυνα¬ 
τότητα παροχής υπηρεσιών εστίασης σε εσωτερικό 
χώρο για το σύνολο των συμμετεχόντων σε ένα διεθνές 
τουρνουά γκολφ (κατά μέσο όρο 140 άτομα). 

Στη μικρού μεγέθους λέσχη γκολφ δεν υπάρχει η 
δυνατότητα παροχής υπηρεσιών εστίασης σε εσωτε¬ 
ρικό χώρο για το σύνολο των συμμετεχόντων σε ένα 


τουρνουά γκολφ. Στην περίπτωση αυτή θα πρέπει να 
χρησιμοποιηθούν και εξωτερικοί χώροι. 

Στη μεσαίου μεγέθους λέσχη γκολφ μπορεί να παρέ¬ 
χονται υπηρεσίες εστίασης σε εσωτερικό χώρο για το 
σύνολο των συμμετεχόντων σε ένα τουρνουά γκολφ, με 
την προϋπόθεση ότι θα χρησιμοποιηθούν και εσωτερικοί 
χώροι που στην κανονική λειτουργία δεν χρησιμοποι¬ 
ούνται ως χώροι εστίασης. 

Στην περίπτωση της μεγάλου μεγέθους λέσχης γκολφ 
είναι δυνατή η παροχή υπηρεσιών εστίασης σε εσωτε¬ 
ρικό χώρο για το σύνολο των συμμετεχόντων σε ένα 
τουρνουά γκολφ με παράλληλη λειτουργία εστιατορίου 
για επισκέπτες. 

4.5 Υποχρεωτικές εγκαταστάσεις λέσχης γκολφ. 

Οι εγκαταστάσεις που κατ’ ελάχιστον θα πρέπει να 
περιλαμβάνονται, καθώς και η ελάχιστη απαιτούμενη 
συνολική καθαρή επιφάνεια αυτών, ορίζονται στον πί¬ 
νακα που ακολουθεί (Πίνακας 1), για κάθε μια από τις 
λειτουργίες της λέσχης γκολφ. Οι εγκαταστάσεις κάθε 
λειτουργίας μπορεί να αναπτύσσονται είτε σε διακεκρι¬ 
μένους χώρους είτε όχι, ανάλογα με τον αρχιτεκτονικό 
σχεδίασμά, διασφαλίζοντας τη βέλτιστη λειτουργικότη¬ 
τα της λέσχης γκολφ. 

Για τον υπολογισμό της συνολικής μικτής επιφάνειας 
για κάθε τύπο λέσχης γκολφ, εκτιμάται ότι η συνολική 
επιφάνεια τοίχων, διαδρόμων, μηχανολογικών, ηλεκτρο¬ 
λογιών, τηλεπικοινωνιακών και λοιπών συναφών εγκα¬ 
ταστάσεων αποτελεί ποσοστό περίπου 35% επί της 
συνολικής καθαρής επιφάνειας. Το ποσοστό αυτό είναι 
ενδεικτικό και δεν αποτελεί δέσμευση για το σχεδίασμά 
της λέσχης γκολφ. 

Γ ια τις λειτουργίες «Υποδοχή / Κατάστημα γκολφ» 
και «Εστίαση/Εκδηλώσεις», ένα ποσοστό μέχρι 25% των 
απαιτούμενων επιφανειών για τις εγκαταστάσεις του 
Πίνακα 1, μπορεί να καλύπτεται από ημιυπαίθριους χώ¬ 
ρους. 

Σε εγκαταστάσεις γηπέδων γκολφ που ανεγείρονται 
σε συνδυασμό με κύρια ξενοδοχειακά καταλύματα των 
περιπτώσεων α έως δ της περίπτωσης Α της παραγρά¬ 
φου 1 του άρθρου 2 του ν. 2160/1993 ή αποτελούν τμήμα 
σύνθετου τουριστικού καταλύματος της περίπτωσης Γ 
της παραγράφου 1 του άρθρου 2 του ν. 2160/1993, οι 
κοινόχρηστοι χώροι που απαιτούνται, βάσει προδιαγρα¬ 
φών, για το σύνολο των εγκαταστάσεων (κύριο ξενο¬ 
δοχειακό κατάλυμα, γήπεδο γκολφ, σύνθετο τουριστικό 
κατάλυμα), μπορούν είτε να κατανέμονται μεταξύ των 
επιμέρους εγκαταστάσεων, με την προϋπόθεση να δια¬ 
σφαλίζεται η λειτουργικότητά τους και να υλοποιείται 
το σύνολο των απαιτούμενων, από τις ισχύουσες διατά¬ 
ξεις, κοινόχρηστων χώρων, είτε να ενσωματώνονται σε 
ένα κτίριο που θα εξυπηρετεί συνολικά τις ανάγκες του 
γηπέδου γκολφ και του ξενοδοχειακού καταλύματος ή 
του σύνθετου τουριστικού καταλύματος, σύμφωνα με 
τις ισχύουσες προδιαγραφές. 

4.6. Προαιρετικές εγκαταστάσεις 

Πέραν των υποχρεωτικών εγκαταστάσεων που αναφέρονται στην παράγραφο 4.5, 
στη λέσχη γκολφ, ανεξαρτήτως μεγέθους, μπορεί να συμπεριληφθούν και επιπλέον 
εγκαταστάσεις ανά λειτουργία, όπως σαλόνι μελών λέσχης γκολφ, εστιατόριο 
προσωπικού, επισκευαστήριο μπαστουνιών γκολφ. 


Άρθρο 5 

Προδιαγραφές βοηθητικών κτιριακών εγκαταστάσεων 

Οι ελάχιστες απαιτούμενες προδιαγραφές των βοηθητικών εγκαταστάσεων 
γηπέδων γκολφ 9, 18, 27 και 36 οπών ορίζονται στον πίνακα που ακολουθεί 
(Πίνακας 2). Όλες οι επιφάνειες που αφορούν κτίρια νοούνται καθαρές χωρίς 
κυκλοφορίες και πάχη τοίχων και είναι οι ελάχιστες επιτρεπτές. 


Πίνακας 2. Προδιαγραφές βοηθητικών εγκαταστάσεων 

Βοηθητικές Παρατηρήσεις 

Εγκαταστάσεις 

Επιφάνεια 

(τ.μ.) 

Αντλιοστάσιο Το μέγεθος, η οργάνωση και ο 

εξοπλισμός του αντλιοστασίου είναι 
ανάλογα του αντλητικού / αρδευτικού 
συστήματος του γηπέδου. 


Δεξαμενή νερού Κατασκευάζεται σε συνδυασμό με το 

αντλιοστάσιο για την αποθήκευση 
ποσότητας νερού άρδευσης για την 
κάλυψη αναγκών τουλάχιστον 3 
ημερών. Δεν αποκλείεται η 
εγκατάσταση επίγειας κλειστής ή 
ανοικτής δεξαμενής υπό μορφή 
ελεύθερης λίμνης, η οποία θα 
συνδυάζεται αρχιτεκτονικά με το 
γήπεδο. 

Βοηθητικές Παρατηρήσεις 

Εγκαταστάσεις 

Επιφάνεια 

(τ.μ.) 

ί Κτίριο Προσωπικού, Περιλαμβάνονται οι ακόλουθοι χώροι: 

ι Συντήρησης και · Γραφεία συντηρητή γηπέδου 

Υλικών (Θγθθπ Κθθρθγ) & μηχανικού 

συντήρησης μηχανημάτων 

• Συνεργείο επισκευών 
μηχανημάτων / αυτοκινήτων 

• Χώρος στάθμευσης και 
αποθήκευσης μηχανημάτων 

• Χώρος πλυντηρίου μηχανημάτων 

• Αποθήκη φυτοφαρμάκων με 
κατάλληλο εξαερισμό 

• Αποθήκη σπόρων, λιπασμάτων 
κλπ. 

• Αποθήκη εξαρτημάτων 
μηχανημάτων 

• Αποθήκη εξαρτημάτων 
συστήματος άρδευσης 

• νν.ε. (1+1) και Ντους (1+1) 

• Αποδυτήρια προσωπικού 

• Τραπεζαρία προσωπικού 

400 τ.μ. για 
γήπεδο 9 οπών, 

500 τ.μ. για 
γήπεδο 18 
οπών, 

650 τ.μ. για 
γήπεδο 27 οπών 
και άνω, 

Εξωτερικό στέγαστρο Καλυμμένη επιφάνεια για τοποθέτηση 
καυσίμων δεξαμενής και αντλιών καυσίμων. 


Εξωτερικό στέγαστρο Καλυμμένη επιφάνεια για αποθήκευση 
κηπαίου χώματος κηπαίου χώματος και άμμου. 

100 τ.μ. 

Συγκροτήματα \ΛΛΘ. 2 συγκροτήματα \Α/.Θ. διάσπαρτα στο 

γήπεδο για την εξυπηρέτηση των 
παικτών και παικτριών. Κάθε 
συγκρότημα περιλαμβάνει: 1 νν.θ. 
ανδρών και 1 \ΛΛΘ. γυναικών με 
προθάλαμο. 


Για την εξάσκηση των παικτών και 
„ παικτριών σε περίοδο βροχής (6 

θεσεων). Μπορεί να είναι και κινητή 
κατασκευή. 



Όπου απαιτείται για λόγους προστασίας του γηπέδου και ασφαλείας παικτών, 
διερχομένων πεζών και οχημάτων εντός και εκτός γηπέδου, τοποθετείται 
περίφραξη με μόνιμες κατασκευές, σύμφωνα με την ισχύουσα νομοθεσία περί 
περιφράξεων. 

Άρθρο 6 

Προδιαγραφές συστήματος άρδευσης 

Ο σχεδιασμός του αρδευτικού συστήματος του γη¬ 
πέδου γκολφ αποτελεί τμήμα της γενικότερης μελέ¬ 
της του γηπέδου και απαιτείται για όλα τα γήπεδα τις 
παραγράφου 1.2 του άρθρου 1. Το αρδευτικό σύστημα 
ελέγχεται από κέντρο ελέγχου (π.χ. προγραμματιστή 
ή ηλεκτρονικό υπολογιστή), που συντονίζει μια σειρά 
από δορυφορικά κέντρα ελέγχου εντός του γηπέδου, 
ώστε να εξασφαλίζεται ο προγραμματισμός αρδεύσεως 
επί ημερήσιας και εβδομαδιαίας βάσεως. Το αρδευτικό 
σύστημα περιλαμβάνει κατ’ ελάχιστο τα ακόλουθα: 

• Αντλιοστάσιο καταθλίψεως εντός ιδιαίτερου οικι¬ 
ακού, το οποίο συντίθεται από αντλίες, πιεστικά δοχεία, 
κ.λπ. όργανα αυτοματισμού και ελέγχου. 

• Υπόγειες σωληνώσεις διανομής του νερού. 

• Τηλεελεγχόμενες δικλείδες (βάννες). 

• Ηλεκτρονικά ελεγχόμενοι εκτοξευτήρες νερού, ανα- 
δυομένου τύπου (ΡΟΡ-ϋΡδ). 

• Δορυφορικά κέντρα ελέγχου των εκτοξευτήρων 
νερού. 

• Σημεία λήψεως νερού με δικλείδες ταχείας συν- 
δέσεως. 

• Αυτόνομο σύστημα πυρασφάλειας γηπέδου συνδε- 
δεμένο με το δίκτυο άρδευσης. 

Αρθρο 7 

Προορισμοί γκολφ 

Εφόσον σε μία περιοχή λειτουργούν τουλάχιστον 
δύο γήπεδα γκολφ δεκαοκτώ (18) οπών, η δε απόστα¬ 
ση εκάστου γηπέδου από το αμέσως γειτονικό του δεν 
είναι μεγαλύτερη των δεκαπέντε (15) χιλιομέτρων και 
η χρονοαπόσταση όχι μεγαλύτερη των τριάντα (30) 
λεπτών, η περιοχή αυτή χαρακτηρίζεται ως προορισμός 
γκολφ (ροΐΐ όθείίπαΐίοη ή ροΐΐ οΐυείθή με απόφαση του 
Υπουργού Τουρισμού. 

Για τα εν λόγω γήπεδα, εφόσον αυτά ανήκουν στην 
ίδια επιχείρηση ή σε επιχειρήσεις που λειτουργούν ως 
ενιαίο σύνολο, δυνάμει μακροχρόνιων συμφωνητικών 
συνεργασίας και αλληλοεξυπηρέτησης ισχύος τουλά¬ 
χιστον 15 ετών από την ημερομηνία κατάθεσης της 
αίτησης έκδοσης άδειας δόμησης, ισχύουν τα ακόλουθα: 

α. Σε κάθε περίπτωση, για το δεύτερο γήπεδο, θα πρέ¬ 
πει να υπάρχουν εγκαταστάσεις μικρής λέσχης γκολφ, 
ανεξαρτήτως του είδους του γηπέδου. 

β. Για το δεύτερο γήπεδο, οι συνολικές ελάχιστες 
απαιτήσεις σε επιφάνειες για τις βοηθητικές κτιριακές 
εγκαταστάσεις του άρθρου 5 μπορούν να μειώνονται 
κατά 50%. 

Αρθρο 8 

Κριτήρια καταλληλότητας γηπέδου 

Τα γήπεδα γκολφ αδειοδοτούνται από την κατά περί¬ 
πτωση αρμόδια υπηρεσία σύμφωνα με τις οικείες διατά¬ 
ξεις. Η υπηρεσία αυτή, αφού εξετάσει τα δικαιολογητικά 
του άρθρου 9, γνωμοδοτεί στην αρμόδια περιβαλλοντική 
αρχή ως προς την καταλληλότητα του γηπέδου γκολφ 
στο πλαίσιο της περιβαλλοντικής αδειοδότησης του 
γηπέδου γκολφ σύμφωνα με την παράγραφο 11 του 
άρθρου 2 του ν. 4014/2011. Κατά την γνωμοδότησή της 
εξετάζονται και αξιολογούνται τα ακόλουθα κριτήρια: 

α. Η έκταση του γηπέδου ή των γηπέδων στα οποία 
πρόκειται να δημιουργηθεί το γήπεδο γκολφ πρέπει να 


είναι ενιαία, κατά την έννοια της παραγράφου 2.1. του 
άρθρου 2 της παρούσας απόφασης και να ανήκει σε 
έναν ή περισσότερους ιδιοκτήτες εξ αδιαιρέτου, επιπλέ¬ 
ον δε το σύνολο των ποσοστών ιδιοκτησίας να καλύπτει 
το 100% της έκτασης. 

β. Ελάχιστη επιφάνεια ενιαίου γηπέδου γκολφ σύμ¬ 
φωνα με τα όσα αναφέρονται στην παράγραφο 2 του 
άρθρου 2 της παρούσας, ανάλογα με την κατηγορία 
του γηπέδου γκολφ. 

γ. Οι υποχρεωτικές αποστάσεις από γειτονικές χρή¬ 
σεις προκύπτουν από τον εξής πίνακα: 



ΧΡΗΣΗ 

ΑΠΑΙΤΟΥΜΕΝΗ ΑΠΟΣΤΑΣΗ 

1 

ΟΧΛΟΥΣΑ ΒΙΟΜΗ- 
ΧΑΝΙΑ-ΒΙΟΤΕΧΝΙΑ 
(μέσης και υψηλής 
όχλησης) 

500 μέτρα. Επιτρέπεται να μειώ¬ 
νεται η απαιτούμενη απόσταση 
σύμφωνα με τις προϋποθέσεις 
που θα τεθούν στην ΜΠΕ. 

2 

ΠΕΡΙΟΧΕΣ ΜΕ ΑΣΥΜ¬ 
ΒΙΒΑΣΤΗ ΧΡΗΣΗ 

1000 μέτρα ή 700 μέτρα εφόσον 
δεν είναι σε οπτική επαφή με το 
γήπεδο γκολφ. Ως περιοχές με 
ασυμβίβαστη χρήση νοούνται 
αυτές που δημιουργούν ιδιαίτε¬ 
ρη όχληση, όπως εγκαταστάσεις 
επεξεργασίας στερεών αποβλή¬ 
των, στάβλοι, θερμοκήπια κ.λπ. 
Επιτρέπεται να μειώνεται η απαι- 
τούμενη απόσταση σύμφωνα με 
τις προϋποθέσεις που θα τεθούν 
στην ΜΠΕ. 

3 

ΒΙΟΛΟΓΙΚΟΙ ΚΑΘΑ¬ 
ΡΙΣΜΟΙ ΠΟΛΕΩΝ 

200 μέτρα. Επιτρέπεται να μει¬ 
ώνεται η απαιτούμενη απόστα¬ 
ση σύμφωνα με τις προϋποθέ¬ 
σεις που θα τεθούν στην ΜΠΕ. 


Ως ελάχιστη υποχρεωτική απόσταση από γειτονικές 
χρήσεις θεωρείται η απόσταση μεταξύ του ακραίου 
σημείου της πλησιέστερης προς τη γειτονική χρήση δο¬ 
μημένης επιφάνειας του γηπέδου γκολφ και του ακραίου 
σημείου της δομημένης επιφάνειας ή εγκατάστασης της 
γειτονικής χρήσης. 

δ. Η δημιουργία γηπέδων γκολφ σε εκτάσεις που 
έχουν χαρακτηρισθεί εν άλω ή εν μέρει ως δάση ή δα¬ 
σικές εκτάσεις ή δημόσιες εκτάσεις των περιπτώσεων α 
και β της παραγράφους 5 του άρθρου 3 του ν. 998/1979, 
όπως ισχύει, επιτρέπεται σύμφωνα με την διαδικασία 
και τους περιορισμούς των άρθρων 45, 48 και 49 του ν. 
998/1979, όπως ισχύει. 

ε. Σε περίπτωση που το γήπεδο γκολφ έχει πρόσωπο 
σε αιγιαλό και παραλία ή σε περίπτωση που εντός του 
γηπέδου υφίσταται λίμνη ή μεγάλη λίμνη, θα πρέπει για 
την έγκριση της δημιουργίας γηπέδου γκολφ και την 
εκτέλεση οποιωνδήποτε εργασιών στο γήπεδο να έχει 
προηγηθεί ο καθορισμός της οριογραμμής του αιγια- 
λού, της παραλίας, της όχθης ή της παρόχθιας ζώνης 
αντιστοίχως κατά τις οικείες διατάξεις. 

στ. Αν το γήπεδο έχει προσπέλαση από Εθνικό, 
Επαρχιακό δίκτυο ή δημοτική οδό θα πρέπει να έχει 
το απαιτούμενο «πρόσωπο» επ’ αυτού, ώστε να μπορεί 
να κατασκευαστεί ο κόμβος κυκλοφοριακής σύνδεσης 
σύμφωνα με το από 5.11.84 Π.Δ. (ΦΕΚ Α'/Ιδί). Η κατασκευή 
της κυκλοφοριακής σύνδεσης αποτελεί προϋπόθεση για 
την έκδοση της αδείας λειτουργίας του συγκροτήμα- 

τος. Κατά το στάδιο των εγκρίσεων θα πρέπει να έχει 
εξασφαλιστεί προέγκριση από την αρμόδια Υπηρεσία 
σχετικά με τη δυνατότητα κατασκευής της κυκλοφο- 
ριακής σύνδεσης. 

ζ. Η προσπέλαση στο γήπεδο γκολφ πρέπει να γίνεται 
από κοινόχρηστο δρόμο καλής βατότητας υπό όλες 
τις καιρικές συνθήκες. Το πλάτος του δρόμου ορίζεται 
σε 5,50 μ. τουλάχιστον, τελικού οδοστρώματος με αμ- 
μοχάλικο ή από σκυροσύντριμμα σε όλο του το μήκος 
μέχρι την συμβολή του με την κύρια ασφαλτοστρωμένη 
οδική αρτηρία. 

η. Οι μετεωρολογικές συνθήκες που επικρατούν στην 
περιοχή του γηπέδου θα πρέπει να καθιστούν δυνατή 
τη χρήση του γηπέδου το μέγιστο δυνατό ετήσιο χρο¬ 
νικό διάστημα. Στην εν λόγω περιοχή δεν θα πρέπει 
να υφίσταται μετεωρολογικό στοιχείο που να επιδρά 
καθοριστικά αρνητικά στη διεξαγωγή του αθλήματος 
(π.χ. έντονοι άνεμοι, υπερβολική βροχόπτωση και χιο¬ 
νόπτωση). 

θ. Εξασφάλιση απαιτούμενης ποσότητας νερού αρδεύ- 
σεως και υδρεύσεως, όπως αναλυτικότερα θα εμφανίζε¬ 
ται και θα τεκμηριώνεται στην Μελέτη Περιβαλλοντικών 
Επιπτώσεων. Στο πλαίσιο της Μελέτης Περιβαλλοντικών 
Επιπτώσεων οι αναμενόμενες καταναλώσεις σε νερό 
ύδρευσης και άρδευσης θα πρέπει να εκτιμηθούν από 
το γενικό μελετητή του έργου βάσει επιστημονικών υπο¬ 
λογισμών, που συνεκτιμούν παραμέτρους που αφορούν 
το σχεδίασμά του γηπέδου και τα ειδικά χαρακτηριστι¬ 
κά της περιοχής (είδος χλοοτάπητα, κλίσεις εδάφους, 
εδαφοκλιματικά στοιχεία, υδρογεωλογικά στοιχεία πε¬ 
ριοχής, διαθεσιμότητα υδατικών πόρων, υφιστάμενες 
χρήσεις κ.λπ.). Εφόσον στην υπό εξέταση περιοχή παρα- 
τηρείται έλλειμμα υδατικών πόρων, γίνονται αποδεκτές 
διάφορες μέθοδοι εξασφάλισης του απαιτούμενου σε 
ποσότητα νερού για την υδροδότηση (ύδρευση / άρ¬ 
δευση) της μονάδας, όπως δημιουργία ταμιευτήρων, 
χρήση ανακυκλωμένου νερού, αφαλάτωση, μέθοδος 
μεταφοράς νερού από άλλη περιοχή κλπ., γεώτρηση ή 
υδρομάστευση από άλλη περιοχή, μετά από κατάλληλη 
επιστημονική τεκμηρίωση. 

ι. Σε περίπτωση, που το γήπεδο γκολφ ανεγείρεται σε 
συνδυασμό με κύριο ξενοδοχειακό κατάλυμα ή αποτελεί 
στοιχείο σύνθετου τουριστικού καταλύματος, απαιτεί¬ 
ται, επιπλέον της ελάχιστης προβλεπόμενης για γήπε¬ 
δο γκολφ επιφάνειας, πρόσθετη επιφάνεια γηπέδου 
επαρκής για τη συνολική δυναμικότητα σε κλίνες του 
ξενοδοχειακού καταλύματος ή του σύνθετου τουριστι¬ 
κού καταλύματος, με βάση τις εκάστοτε επιτρεπόμενες, 
από τις ισχύουσες χωροταξικές και πολεοδομικές δια¬ 
τάξεις και προδιαγραφές τουριστικών εγκαταστάσεων, 
πυκνότητες. Στην περίπτωση αυτή, ο ισχύων συντελε¬ 
στής δόμησης εφαρμόζεται επί της συνολικής έκτασης, 
στην οποία περιλαμβάνεται και η έκταση του γκολφ. Η 
δόμηση των πόσης φύσεως κτιριακών εγκαταστάσεων 
εντός του συνολικού γηπέδου και η τοποθέτηση των 
κατασκευών γίνεται με βάση, αφενός τις γενικές ή ει¬ 
δικές πολεοδομικές διατάξεις, που ισχύουν εκάστοτε 
για τις τουριστικές εγκαταστάσεις και αφετέρου τις 
απαιτούμενες αποστάσεις ασφαλείας εκατέρωθεν των 
κεντρικών αξόνων σχεδιασμού (οοπΙθγ Ιίηοε) των διαδρό¬ 
μων του γηπέδου, όπως προκύπτουν από τον σχεδίασμά 
του γηπέδου γκολφ. 


ια. Επιθυμητές εξυπηρετήσεις στην περιοχή: 
αα. Τράπεζα, Ταχυδρομείο. 

ββ. Σταθμός Α' Βοηθειών, Γενικό Νοσοκομείο ή Κέντρο 
Υγείας. 

γγ. Σταθμός Πυροσβεστικής Υπηρεσίας, 
δδ. Πρακτορείο ταξιδιών. 
εε. Γραφείο ενοικιάσεως αυτοκινήτων, 
στστ. Εμπορικά καταστήματα, 
ζζ. Αθλητικές εγκαταστάσεις (παραθαλάσσιες περιο¬ 
χές), σκι, τένις, κ.λ.π. 
ηη. Κέντρα εστίασης και αναψυχής. 

Αρθρο 9 

Απαιτούμενα δικαιολογητικά καταλληλότητας 
γηπέδου γκολφ 

Για την γνωμοδότηση ως προς την καταλληλότητα 
του γηπέδου στο πλαίσιο της περιβαλλοντικής αδει- 
οδότησης για τη δημιουργία γηπέδου γκολφ, ο ενδι¬ 
αφερόμενος υποβάλλει τα ακόλουθα δικαιολογητικά 
σε τρία αντίγραφα σε έντυπη και ηλεκτρονική μορφή 
(μέσω ψηφιακού δίσκου αναπαραγωγής): 

α. Στοιχεία του αιτούντος. Σε περίπτωση νομικού 
προσώπου πλήρη σειρά νομιμοποιητικών εγγράφων με 
παράλληλη υπόδειξη νομίμου εκπροσώπου και εκπρο¬ 
σώπου επικοινωνίας - αντικλήτου. 

β. Πλήρη σειρά συμβολαιογραφικών τίτλων κτήσης του 
γηπέδου ή των γηπέδων και πιστοποιητικών ιδιοκτησίας 
από το οικείο Υποθηκοφυλακείο ή Κτηματολογικό Γ ρα¬ 
φείο, και, σε περίπτωση που η κυριότητα του συνόλου ή 
μέρους της έκτασης δεν ανήκει στον αιτούντα, σύμβαση 
σύστασης δικαιώματος επιφάνειας, ή/και σύμβαση μί¬ 
σθωσης, ή/και άλλη σύμβαση εκ της οποίας έλκει δικαι¬ 
ώματα επί του γηπέδου ή των γηπέδων, προκειμένου η 
υπηρεσία να ελέγξει αποκλειστικά και μόνο την ταύτιση 
του αποτυπωμένου στο τοπογραφικό διάγραμμα γηπέ¬ 
δου με το περιγραφόμενο στους τίτλους ιδιοκτησίας και 
στις τυχόν υποβαλλόμενες συμβάσεις ακίνητο. 

γ. Γ ενικό τοπογραφικό διάγραμμα της ευρύτερης πε¬ 
ριοχής νόμιμα θεωρημένο από την Υπηρεσία Δόμησης 
του Δήμου στα διοικητικά όρια του οποίου ευρίσκεται 
το γήπεδο, σε δύο αντίτυπα σε κλίμακα 1:25.000, εξαρ¬ 
τημένο από το κρατικό σύστημα συντεταγμένων, στο 
οποίο να αποτυπώνονται η θέση του γηπέδου και ο 
συσχετισμός του με κοινόχρηστους χώρους, ο δρόμος 
προσπέλασης και το πλάτος του και η ακτή, αν πρόκει¬ 
ται για παραθαλάσσιο γήπεδο. Επίσης να αναγράφεται 
η χιλιομετρική απόσταση από τον πλησιέστερο δήμο 
ή οικισμό. 

δ. Τοπογραφικό διάγραμμα του γηπέδου, το οποίο, 
είτε είναι θεωρημένο από την Υπηρεσία Δόμησης του 
Δήμου στα διοικητικά όρια του οποίου βρίσκεται η έκτα¬ 
ση, είτε συνοδεύεται από υπεύθυνη δήλωση μηχανικού 
σύμφωνα με τα επαγγελματικά του δικαιώματα για την 
ακρίβεια των κατωτέρω, εξαρτημένο από το κρατικό 
σύστημα συντεταγμένων, σε κλίμακα 1:5.000 ή σε άλλη 
κατάλληλη κλίμακα, στο οποίο θα αποτυπώνονται: 

αα. Οι διαστάσεις, το εμβαδόν και τα όρια της έκτα¬ 
σης. 

ββ. Τα τυχόν επιμέρους γήπεδα από τα οποία απαρ¬ 
τίζεται η έκταση. 

γγ. Ο δρόμος προσπέλασής της έκτασης, καθώς και 
το πλάτος και ο χαρακτηρισμός του δρόμου. Σε περί¬ 
πτωση που ο δρόμος προσπέλασης χαρακτηρίζεται ως 

αγροτικός ή δημοτικός, στο τοπογραφικό διάγραμμα θα 
πρέπει να βεβαιώνεται από τον μηχανικό ο χαρακτηρι¬ 
σμός και το πλάτος του δρόμου προσπέλασης από το 
γήπεδο μέχρι την πλησιέστερη διασταύρωση σύνδεσης 
με το κύριο οδικό δίκτυο. 

δδ. Υψομετρικές καμπύλες και τα υψόμετρα του δρό¬ 
μου ή των δρόμων προσπέλασης. 

εε. Οι τίτλοι ιδιοκτησίας ή η σύμβαση σύστασης δι¬ 
καιώματος επιφάνειας ή η σύμβαση μίσθωσης ή άλλη 
σύμβαση εκ της οποίας ο αϊτών έλκει δικαιώματα. 

στστ. Οι όροι δόμησης. Επίσης θα αναφέρεται υπο¬ 
χρεωτικά το διάταγμα και το ΦΕΚ, όπου αυτό έχει δη¬ 
μοσιευτεί. 

ζζ. Τυχόν νομίμως υφιστάμενα στο γήπεδο κτίσματα, 
τα οποία προτείνεται είτε να διατηρηθούν συνυπολο- 
γιζόμενα στο συντελεστή δόμησης είτε να κατεδαφι- 
σθούν. 

ηη. Το οικοδομήσιμο τμήμα του γηπέδου σύμφωνα με 
τις ισχύουσες διατάξεις. 

θθ. Η γενική διάταξη των εγκαταστάσεων με τα περι- 
τυπώματα των κτιρίων (λέσχη γκολφ, βοηθητικές εγκα¬ 
ταστάσεις κ.λπ.), καθώς και τα πάρκινγκ και το βασικό 
δίκτυο δρόμων. 

ιι. Δήλωση μηχανικού ότι το γήπεδο είναι άρτιο και 
οικοδομήσιμο που θα αναφέρει και τις διατάξεις βάσει 
των οποίων είναι οικοδομήσιμο. 

στ. Φωτογραφίες, (τρεις τουλάχιστον), ολόκληρου του 
γηπέδου από διαφορετικά σημεία λήψης, όπου πρέπει 
να φαίνεται ο δρόμος προσπέλασης και σ' αυτές να 
έχει σημειωθεί ευδιάκριτα το περίγραμμα του γηπέ¬ 
δου. Στην περίπτωση παραθαλάσσιων γηπέδων, πρέπει 
υποχρεωτικά να υπάρχει φωτογραφία της παραλίας 
όπου εφάπτεται το γήπεδο. Οι φωτογραφίες πρέπει 
να υποβάλλονται σε δύο σειρές, με τη σφραγίδα και 
υπογραφή του συντάκτη των τοπογραφικών και την 
ημερομηνία φωτογράφησης. 

ε. Τεχνική Έκθεση που θα περιλαμβάνει: 

αα. Θέση γηπέδου - περιγραφή υπάρχουσας κατάστα¬ 
σης στο γήπεδο. Θα αναφέρεται ο Δήμος, στα διοικη¬ 
τικά όρια του οποίου υπάγεται το γήπεδο, η ιδιαίτερη 
ονομασία της τοποθεσίας, η χιλιομετρική απόσταση από 
τον πλησιέστερο οικισμό, από ημιαστικά (πληθυσμός 
<2.000 κατοίκων) και αστικά (πληθυσμός <10.000 κα¬ 
τοίκων) κέντρα από σημαντικούς τουριστικούς πόλους 
και πόρους της περιοχής. 

ββ. Νομικό καθεστώς δόμησης (εκτός σχεδίου, εντός 
ΖΟΕ κ.λπ.). 

γγ. Χαρακτηριστικά εγκατάστασης (όπως αυτοτελές 
γήπεδο γκολφ ή τμήμα σύνθετου τουριστικού καταλύ¬ 
ματος, δυναμικότητα κ,λπ.). 

δδ. Έκθεση υπάρχουσας υποδομής και ανωδομής με 
αναφορά στα τυχόν υφιστάμενα εντός του γηπέδου 
κτίσματα και στην πρόθεση κατεδάφισης ή διατήρησης 
τους. 

εε. Περιγραφή των τεχνικών και λειτουργικών χα¬ 
ρακτηριστικών του προτεινόμενου έργου με ιδιαίτερη 
αναφορά: 

• σε στοιχεία με τα οποία θα αποδεικνύεται ότι κα¬ 
λύπτονται οι προϋποθέσεις για τη δημιουργία γηπέδου 
γκολφ (κριτήρια του άρθρου 8 της παρούσας). 

• στις δυνατότητες ηλεκτροδότησης (ύπαρξη δικτύου 
χαμηλής τάσης, απόσταση από πλησιέστερο υποσταθμό 
της ΔΕΗ, διαθέσιμη ηλεκτρική ισχύ κ,λπ.). 


• στη δυνατότητα άρδευσης και υδροδότησης. 

• στη δυνατότητα τηλεφωνικής και διαδικτυακής σύν¬ 
δεσης. 

• στην περιγραφή του περιβάλλοντος χώρου (ιδιαί¬ 
τερα πρέπει να περιγραφούν το φυσικό και δομημένο 
περιβάλλον και η συμβατότητα της προτεινόμενης εγκα¬ 
τάστασης με τις υφιστάμενες χρήσεις). 

• Μετεωρολογικά δεδομένα από τον πλησιέστερο 
Μετεωρολογικό Σταθμό, σύμφωνα με την περίπτωση η 
του άρθρου 8 της παρούσας. 

ζ. Υπεύθυνη δήλωση του αιτούντος, σε ειδικό έντυπο 
του άρθρου 8 του ν. 1599/1986, ότι είναι κύριος του γη¬ 
πέδου ή των γηπέδων που ορίζονται στο τοπογραφικό 
διάγραμμα με τα στοιχεία Α, Β, Γ, κ.λπ. εμβαδού... τ.μ. Σε 
περίπτωση περισσοτέρων του ενός κυρίων εξ αδιαιρέ¬ 
του του συνόλου ή μέρους της έκτασης υποβάλλονται 
είτε ανεξάρτητες δηλώσεις, είτε κοινή δήλωση, όπου 
αναγράφονται τα στοιχεία όλων των κυρίων και η οποία 
υπογράφεται από όλους. Ο κάθε κύριος θα δηλώνει το 
ποσοστό συνιδιοκτησίας του και το σύνολο των ποσο¬ 
στών θα πρέπει να καλύπτει το 100% της ιδιοκτησίας 
του συνόλου της έκτασης ή καθενός εκ των ακινήτων, 
στα οποία υφίσταται εξ αδιαιρέτου ιδιοκτησία. Στην πε¬ 
ρίπτωση κατά την οποία ο φορέας εκμετάλλευσης δεν 
είναι κύριος του γηπέδου ή των γηπέδων υποβάλλεται 
υπεύθυνη δήλωση στην οποία βεβαιώνεται το είδος 
του δικαιώματος που ασκεί επί του γηπέδου ή των 
γηπέδων που ορίζονται στο τοπογραφικό διάγραμμα 
με τα στοιχεία Α, Β, Γ, κ.λπ. εμβαδού ... τ.μ. Επίσης δη¬ 
λώνεται τόσο από τον κύριο (ή από τους κυρίους εφ’ 
όσον πρόκειται για εξ αδιαιρέτου ιδιοκτησία) όσο και 
από τον φορέα εκμετάλλευσης, αν αυτός διαφέρει από 
τον ιδιοκτήτη, ότι η έκταση δεσμεύεται στο σύνολό της 
για τη δημιουργία γηπέδου γκολφ και ότι στο μέλλον 
για οποιαδήποτε αποδέσμευση της έκτασης θα ζητείται 
η σύμφωνη γνώμη της αρμόδιας υπηρεσίας του Υπουρ¬ 
γείου Τουρισμού. Θα συμπληρώνεται τέλος η υπεύθυνη 
δήλωση για τα εξής σημεία: 

- κατά πόσον η έκταση ή μέρος της αποτελεί χαρα¬ 
κτηρισμένη δασική έκταση 

- κατά πόσον αποτελεί προϊόν κατάτμησης αγροτικού 
κλήρου ή δασικής έκτασης 

η. Υπεύθυνη δήλωση μηχανικού ανάλογα προς τα 
επαγγελματικά του δικαιώματα, για το χαρακτηρισμό, 
το πλάτος και την κατάσταση βατότητας του δρόμου 
προσπέλασης, από το γήπεδο μέχρι την πλησιέστερη 
διασταύρωση σύνδεσης με το εγκεκριμένο οδικό δίκτυο. 
Η δήλωση αυτή θα συνοδεύεται από οριζοντιογραφία 
σε κλίμακα 1:2000, στην οποία θα σημειώνεται το πλά¬ 
τος ασφαλτοστρώσεως ανά 50μ. και από την οποία 
θα προκύπτουν τα δηλούμενα στην υπεύθυνη δήλωση. 

θ. Αν το γήπεδο έχει πρόσωπο επί εθνικού επαρχιακού 
ή κύριου δημοτικού δρόμου θα προσκομίζεται βεβαίω¬ 
ση του αρμόδιου πολεοδομικού γραφείου για το κατά 
πόσον απαιτείται έγκριση κυκλοφοριακής σύνδεσης 
σύμφωνα με το Π.Δ. 509/84 (ΦΕΚ Α' 181). 

Άρθρο 10 

Μεταβατικές διατάξεις 

1. Από τις ρυθμίσεις της απόφασης αυτής εξαιρού¬ 
νται τα υφιστάμενα μέχρι την ημερομηνία ενάρξεως 
ισχύος της παρούσας απόφασης γήπεδα γκολφ, με τις 
εγκαταστάσεις τους, υπό την αίρεση ότι διαθέτουν σε 

ισχύ ή διέθεταν ή μπορούν να αποκτήσουν Ειδικό Σήμα 
Λειτουργίας του ΕΟΤ. 

2. Σε περίπτωση επέκτασης, βελτίωσης, εκσυγχρονι¬ 
σμού γηπέδων γκολφ της παραγράφου 1 του άρθρου 
αυτού, ή προσθήκης σε αυτά κύριου ξενοδοχείου κατα¬ 
λύματος των υποπεριπτώσεων α έως δ της περίπτωσης 
Α της παραγράφου 1 του άρθρου 2 του ν. 2160/1993 ή 
ένταξης αυτών σε σύνθετο τουριστικό κατάλυμα της 
περίπτωσης Γ της παραγράφου 1 του άρθρου 2 του 
ν. 2160/1993 εφαρμόζονται οι ρυθμίσεις της παρούσας 
απόφασης. 

3. Όπου στην παρούσα απόφαση αναφέρονται οι δι¬ 
ατάξεις των υποπεριπτώσεων α', β', γ' και δ' της πε¬ 
ρίπτωσης Α' της παρ. 1 του άρθρου 2 του ν. 2160/1993, 
νοούνται, μετά την 1.1.2015, τα καταλύματα της υποπε¬ 
ρίπτωσης αα' της περίπτωσης α' της παραγράφου 2 
του άρθρου 1 του ν. 4276/2014. 

4. Όπου στην παρούσα απόφαση αναφέρονται τα σύν¬ 
θετα τουριστικά καταλύματα της περίπτωσης Γ' της 
παρ. 1 του άρθρου 2 του ν. 2160/1993, νοούνται, μετά την 
1.1.2015, τα σύνθετα τουριστικά καταλύματα της υποπε¬ 
ρίπτωσης δδ' της περίπτωσης α' της παραγράφου 2 
του άρθρου 1 του ν. 4276/2014. 

5. Όπου στην παρούσα απόφαση αναφέρονται οι ει¬ 
δικές τουριστικές υποδομές της παραγράφου 3 του 
άρθρου 2 του ν. 2160/1993, νοούνται, μετά την 1.1.2015, οι 
ειδικές τουριστικές υποδομές της παραγράφου 3 του 
άρθρου 1 του ν. 4276/2014. 

6. Μέχρι την 31.12.2014 για την έγκριση της αρχιτεκτο¬ 
νικής μελέτης του γηπέδου γκολφ προσκομίζονται τα 
εξής δικαιολογητικά: 

α. Αρχιτεκτονικό σχέδιο γενικής διάταξης γηπέδου. 
Στο σχέδιο αυτό, πλην του κυρίως αγωνιστικού χώρου, 
εντάσσονται αρχιτεκτονικά και λειτουργικά οι εγκατα¬ 
στάσεις της Λέσχης γκολφ και οι βοηθητικές εγκατα¬ 
στάσεις του γηπέδου. 

β. Διάγραμμα κάλυψης. 

γ. Κατόψεις, όψεις, τομές των επιμέρους κτισμάτων 
σε κλίμακα 1:50. 

7. Μετά την 1.1.2015 αντί των δικαιολογητικών της πα¬ 
ραγράφου 6 του άρθρου αυτού προσκομίζονται, στο 
πλαίσιο της διαδικασίας έκδοσης Ειδικού Σήματος 


Λειτουργίας γηπέδου γκολφ, υπεύθυνες δηλώσεις του 
αιτούντος και του εντεταλμένου μηχανικού, σύμφωνα 
με το άρθρο 8 του ν. 1599/1986 (Α' 75), στις οποίες 
θα δηλώνεται ότι το γήπεδο γκολφ έχει ανεγερθεί και 
πληροί όλες ανεξαιρέτως τις τεχνικές και λειτουργικές 
προδιαγραφές που προβλέπονται από την παρούσα 
απόφαση. 

Άρθρο 11 

Καταργούμενες διατάξεις 

Από την έναρξη ισχύος της απόφασης αυτής κα- 
ταργείται η υπ’ αριθμ. 520010/6/26.1.1994 απόφαση του 
Υπουργού Τουρισμού «Καθορισμός προδιαγραφών δημι¬ 
ουργίας Γηπέδων Γκολφ, Προδιαγραφές κτιριακών εγκα¬ 
ταστάσεων Γ ηπέδων Γ κολφ» (ΦΕΚ Β '/42/26.1.1994), όπως 
έχει τροποποιηθεί με την υπ’ αριθμ. Τ/15802/17.12.2003 
απόφαση του Υφυπουργού Ανάπτυξης «Τροποποίηση 
της 520010/6/26.1.1994 υπουργικής απόφασης “Καθορι¬ 
σμός προδιαγραφών δημιουργίας Γ ηπέδων Γ κολφ, Προ¬ 
διαγραφές κτιριακών εγκαταστάσεων Γ ηπέδων Γ κολφ”» 
(ΦΕΚ Β'/1927/24.12.2003) και την υπ’ αριθμ 2748/13.2.2012 
απόφαση του Υφυπουργού Πολιτισμού και Τουρισμού 
«Τροποποίηση της αριθμ. 520010/6/26.1.1994 απόφασης 
του Υπουργού Τουρισμού «Καθορισμός προδιαγραφών 
δημιουργίας Γ ηπέδων Γ κολφ, Προδιαγραφές κτιριακών 
εγκαταστάσεων Γ ηπέδων Γ κολφ» (ΦΕΚ Β'/42), όπως τρο¬ 
ποποιήθηκε με την Τ/15802/17.12.2003 απόφαση του Υφυ¬ 
πουργού Ανάπτυξης (ΦΕΚ Β'/1927)» (ΦΕΚ Β'/532/1.3.2012), 
καθώς και κάθε γενική ή ειδική διάταξη που είναι αντί¬ 
θετη ή ρυθμίζει διαφορετικά τα θέματα που ρυθμίζονται 
με της διατάξεις της παρούσας απόφασης. 

Άρθρο 12 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 2014 

Η ΥΠΟΥΡΓΟΣ 

ΟΛΓΑ ΚΕΦΑΛΟΓΙΑΝΝΗ 

